Laurentiuskirken i Oslo

Laurentiuskirken (eller Lavranskirken) var en kirke i middelalderens Oslo. Den antas å ha ligget omkring adressene St. Halvards gate 26 og 33, ikke så langt fra der St. Halvardshjemmet (drevet av Kirkens bymisjon) er i dag. Kirken var oppkalt etter og viet til den hellige Laurentius av Roma.

Det er ikke funnet konkrete rester etter kirken, men skjelettfunn kombinert med omtale knytter kirken til nevnte sted. Kirken er omtalt i 1240 og et hospital i tilkytning til den på siste halvdel av 1200-tallet. Hospitalet var muligens for spedalske, for det skal være spor som kan tyde på det, på skjelettene som er funnet. Virksomheten skal etter reformasjonen ha blitt flyttet til det som nå kalles Oslo Hospital, der det tidligere var fransiskanerkloster.

 Referanser 
«...etter at Olav hadde flyktet fra Vestre strete. Da så ikke Olav annen råd enn å flykte inn i Lavranskirken sammen med mennene sine. Men likevel falt det noen utenfor kirkegården.» (Håkon Håkonssons saga, kap. 235)
Oslo byleksikon

 Litteratur 



 Eksterne lenker 

 Lokalhistoriewiki om Laurentiuskirken
 Lokalhistoriewiki om Laurentiushospitalet

Kategori:Tidligere kirker i Oslo
Kategori:Middelalderbyen Oslo
Kategori:Gamlebyen (Oslo)
Kategori:Kulturminner i bydel Gamle Oslo